Traballadores de Vitrasa concéntranse en protesta polos "incumprimentos" da empresa - Xornal de Vigo
Inicio Economía Traballadores de Vitrasa concéntranse en protesta polos “incumprimentos” da empresa
Esixen, entre outras medidas, "garantir horarios e descansos durante a xornada".
Imaxe de traballadores de Vitrasa ante a sede da compañía / CIG.
O comité de empresa de Vitrasa, concesionaria do servizo de transporte do Concello de Vigo, iniciou este xoves as mobilizacións para denunciar o “incumprimento” por parte da dirección da compañía dos compromisos adquiridos hai un ano, entre os que se atopan “garantir horarios e descansos durante a xornada”.
A representación do cadro de persoal da empresa de transporte despregou unha pancarta na porta das instalacións de Vitrasa en Vigo para pedir unha solución e denunciar que os compromisos “seguen sen cumprirse” un ano despois e que “moitas outras” demandas dos traballadores “tampouco son atendidas”.
Segundo a organización sindical, no caso de que a compañía non atenda as súas reclamacións, convocarán unha asemblea de traballadores para acordar “outras medidas de presión”.
HORARIOS OBSOLETOS
“Os horarios de percorrido están totalmente obsoletos e os descansos na xornada son practicamente inexistentes”, lamentaron desde a CIG, que indicou que a empresa achega como solución “realizar unicamente unha breve substitución do condutor”, mentres que os traballadores demandan “que os descansos sexan máis frecuentes”.
Entre outras cousas, tamén solicitan que se lles abone o tempo “real” de traballo e que sexa a empresa a encargada de contabilizalo, tendo en conta a entrada en vigor da lei de rexistro horario.
Previo30 minutos de silencio en Vigo polas persoas migrantes
SeguinteAs auxiliares de Barreras ameazan con pedir responsabilidades aos xestores do estaleiro
Traballadores de Vitrasa emprenden mobilizacións por “incumprimentos” da empresa e do Concello
Marea de Vigo tacha de “chapuza de libro” a prórroga da concesión do bus a Vitrasa
Traballadores de Vitrasa emprenden mobilizacións por “incumprimentos” da empresa e do...